Sicondu i Vangeli, Gesù Cristu fù prisintata à Ponziu Pilatu da i rispunsevuli riligiosi ghjudei, par fà lu ghjudicà è cundannà. À l'ebbica, a Ghjudea era accupata da i rumani ed era nicissaria d'ottena una cundanna da u tribunali di u prifettu rumanu, Ponziu Pilatu. Ghjesù hè statu prisintatu à Pilatu com'è un ribeddu, fendu valè chì i so pratinzioni minacciavani u puteri di l'imperatori Tiberu. Ponziu Pilatu cumincieti tandu ad intarrugà à Ghjesù ma ùn truveti alcunu mutivu di cundanna. Vulendu evità una cundanna à morti di Ghjesu, Pilatu prununiti tandu di libarà un prighjuneri par a Pasqua ghjudeia, com'è eddu era l'usu. Ma fù a libarazioni d'un antru prighjuneri chì fù dumandata: si chjamava Barrabas.